হঠাৎ ৩৭ বছর পর

হঠাৎ ৩৭ বছর পর (হিন্দি: আচানক - ৩৭ সাল বাদ) হলো ২০০২ থেকে ২০০৩ সাল পর্যন্ত সনি এন্টারটেনমেন্ট টেলিভিশনে প্রচারিত হিন্দি ভাষার একটি অতিপ্রাকৃত, মনস্তাত্ত্বিক, রোমাঞ্চকর টেলিভিশন ধারাবাহিক। এই ধারাবাহিকটির কেন্দ্রবিন্দু ছিল অল্প পরিচিত ছোট শহর গাহোটা। এতে অভিনয় করেছেন রাহিল আযম ও ফারাজ খান, তানাজ ইরানি, নেহা মেহতা, কাম্য পাঞ্জাবী, আশকা গোরাডিয়া ও অশ্বিনী কালসেকর তাছাড়া ভিন্ন ভিন্ন পর্বে ভিন্ন ভিন্ন অভিনেতা ও অভিনেত্রীদের নেওয়া হত। এছাড়াও ধারাবাহিকটিকে "হঠাৎ ৩৭ বছর পর" নামে বাংলা ভাষায় ডাবিং করে সনি আট চ্যানেলে সম্প্রচার করা হয় ।https://m.youtube.com/watch?v=jAKud2vyjYo ২০০৩ সালে বছরের সেরা লোমহর্ষক অনুষ্ঠানের জন্য ধারাবাহিকটি ভারতীয় টেলি পুরস্কার জিতেছিল।

 কাহিনি 
গল্পটি শুরু হয় ভারতের একটি ছোট শহর গাহোটায়।
শহরটি আপাতদৃষ্টিতে সাধারণ হলেও, প্রতি ৩৭ বছর পর এখানে ঘটে ভয়ঙ্কর ও অস্বাভাবিক ঘটনাবলি—
মানুষ হঠাৎ হিংস্র হয়ে ওঠে, নিজের পরিবারকে হত্যা করে বা আত্মহত্যা করে, গাছ শুকিয়ে যায়, আকাশ অদ্ভুত হয়ে ওঠে, পাখি উড়ে যায় না।

এমনকি, শহরের বাইরে থেকে কেউ এলে তার শরীর ও মস্তিষ্কও পরিবর্তিত হতে থাকে।
এই রহস্যের কারণ কেউ জানে না—কেউ বলে অভিশাপ, কেউ বলে বৈজ্ঞানিক পরীক্ষা ভুল হয়েছিল, কেউ বলে “ডেবিল” নামে এক অতিপ্রাকৃত শক্তির ছায়া এখানে বিরাজ করছে।
গাহোটায় অদ্ভুত মৃত্যুর ধারা চলছে।
পুলিশ ও প্রশাসন বিভ্রান্ত। কিছু মানুষ আচমকা বদলে যাচ্ছে — শান্ত লোকেরা হঠাৎ হত্যা করছে, কেউ নিজের সন্তানকে পর্যন্ত মেরে ফেলছে।

তবে এসব ঘটনার পেছনে রয়েছে শহরের অতীত —
৩৭ বছর আগেও একইরকম হত্যাযজ্ঞ ঘটেছিল, যেখানে বহু মানুষ মারা গিয়েছিল।

 অভিনয়ে 

 রাহিল আযম – রাহুল/অজিঙ্কা
 ফারাজ খান – অজয়/অধ্যাপক জয়দেব
 ইরাবতী হর্ষে – শীলা
 শিশির শর্মা – প্রতাপ
 রাজেন্দ্রনাথ জুটশি – দীপঙ্কর রায়
 রবীন্দ্র মানকানি – অবিনাশ
 অশ্বিনী কালসেকর – মালিনী
 আশকা গোরাডিয়া – কমল
 জাফর করাচিওয়ালা – রতন
 সুনিতা রাজওয়ার – অজিঙ্কার দুষ্ট বেবি সিটা
 শ্রুতি উলফাত – রূপালী
 তানাজ ইরানি – নয়না
 নেহা মেহতা – অঞ্জলি
 ঋতুরাজ সিং – শশাঙ্ক
 অক্ষয় আনন্দ
 নিশিগন্ধা ওয়াড
 কাম্য পাঞ্জাবী – রেশমি
 রুশালি অরোরা – সুনিধি

 তথ্যসূত্র 

বিষয়শ্রেণী:মনস্তত্ত্বিক রোমাঞ্চকর টেলিভিশন ধারাবাহিক
বিষয়শ্রেণী:২০০০-এর দশকের ভারতীয় টেলিভিশন অনুষ্ঠান
বিষয়শ্রেণী:ভারতীয় রোমাঞ্চকর টেলিভিশন ধারাবাহিক